3. ΝΟΜΟΘΕΤ. ΔΙΑΤΑΓΜΑ υπ’ αριθ.3886 της 25/31 Οκτ.1958 Περί διατιμήσεως των αποκλειστικής κτηνιατρικής χρήσεως φαρμάκων, ιδιοσκευασμάτων, βιολογικών προϊόντων και ενισχυτικών κτηνοτροφών. Έχοντες υπ’ όψιν τας διατάξεις του άρθρ.35 του Συντάγματος και την από 8 Οκτ.1958 σύμφωνον γνώμην της κατά την παρ.2 του αυτού άρθρ.35 Ειδικής Επιτροπής εκ βουλευτών, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-Απαγορεύεται:1)Η θέσις εν κυκλοφορία αποκλειστικής κτηνιατρικής χρήσεως φαρμάκων, ιδιοσκευασμάτων, βιολογικών προϊόντων και ενισχυτικών κτηνοτροφών, άνευ προηγουμένης διατιμήσεως τούτων, κατά τον παρόντα νόμον. 2)Η πώλησις των ανωτέρω ειδών εις τιμήν ανωτέραν της καθοριζομένης εν τη διατιμήσει τοιαύτης. 3)Η πώλησις των ιδίων ως άνω ειδών παρά μη Φαρμακοποιών διατηρούντων νομίμως συνεστημένον Φαρμακείον. Άρθρ.9.-1.Η Έπιτροπή διατιμήσεως μετά την εξέτασιν των υποβληθέντων αυτώ στοιχείων συντάσσει πίνακας εν οις αναγράφονται κατ’ αλφαβητικήν τάξιν τα διατιμηθέντα είδη έναντι δε εκάστου τούτων. α)η τελική τιμή χονδρικής πωλήσεως και β)η τιμή λιανικής πωλήσεως. 2.Οι πίνακες ούτοι εκτίθενται επί δεκαπενθήμερον εις το Γραφείον της Επιτροπής και εις τα Γραφεία της Γ’ Επιθεωρήσεως Θεσσαλονίκης, ένθα οι ενδιαφερόμενοι δύνανται να λάβωσι γνώσιν αυτών. Κτηνιατρικά Ιδιοσκευάσματα 17.Θ.ε.3 Άρθρ.10.-Εντός δέκα πέντε ημερών από της κατά το προηγούμενον άρθρον εκθέσεων των πινάκων διατιμήσεως δύναται να υποβάλη τας αντιρρήσεις του πας έχων έννομον συμφέρον, δι’ αιτήσεώς του κατατιθεμένης εις τον Γραμματέα της Επιτροπής και συνοδευομένης υπό παντός κατά τον παρόντα νόμον απαραιτήτου στοιχείου, δια την διαμόρφωσιν επί ταύτης γνώμης υπό της Επιτροπής. Η Επιτροπή επιλαμβάνεται της εξετάσεως των υποβληθεισών κατά τα ανωτέρω αντιρρήσεων και εκφέρει την οριστικήν γνώμην αυτής εντός εικοσαημέρου από της ημερομηνίας καταθέσεως της αιτήσεως. Άρθρ.11.-Ο Υπουργός Γεωργίας κυροί δι’ αποφάσεώς του ως έχουσι τους υποβαλλομένους αυτώ πίνακας διατιμήσεως. Εν τη κυρωτική αποφάσει, ήτις δημοσιεύεται εις την Εφημερίδα της Κυβερνήσεως ορίζεται η ημέρα ενάρξεως της ισχύος της διατιμήσεως. Άρθρ.12.-Ανά διετίαν, μερίμνη του Υπουργείου Γεωργίας οι πίνακες διατιμήσεως των φαρμάκων εκτυπούνται υπό του Εθνικού Τυπογραφείου και δια του Πανελληνίου Φαρμακευτικού Συλλόγου αποστέλλονται προς τους ανά την χώραν Φαρμακοποιούς ή εκτυπούνται υπό του Πανελληνίου Φαρμακευτικού Συλλόγου κατόπιν εγκριτικής αποφάσεως του Υπουργού Γεωργίας. Εις την δευτέραν ταύτην περίπτωσιν η τιμή εκάστου τεύχους της διατιμήσεως ορίζεται υπό του επί της Γεωργίας Υπουργού, μετά πρότασιν της Επιτροπής. Άρθρ.13.-Εις τα μέλη της Επιτροπής και τον Γραμματέα, χορηγείται αποζημίωσις δι’ έξοδα κινήσεως καθοριζομένη δια κοινής αποφάσεως των Υπουργών Οικονομικών και Γεωργίας. Άρθρ.14.-Δια κοινής αποφάσεως των Υπουργών Οικονομικών και Γεωργίας καθορίζεται το υπό των ενδιαφερομένων παρασκευαστών και αντιπροσώπων αποκλειστικής κτηνιατρικής χρήσεως, φαρμάκων, ιδιοσκευασμάτων βιολογικών προϊόντων και ενισχυτικών κτηνοτροφών καταβλητέον ποσόν, κατά διατιμώμενον προϊόν, το οποίον εισάγεται εις τον Κρατικόν προϋπολογισμόν ως έσοδον του Δημοσίου, δια την αντιμετώπισιν των δαπανών εφαρμογής του παρόντος νόμου. Άρθρ.15.-Η εκάστοτε ισχύουσα διατίμησις χονδρικής και λιανικής πωλήσεως, δια τα αποκλειστικής κτηνιατρικής χρήσεως φάρμακα, ιδιοσκευάσματα, βιολογικά προϊόντα και ενισχυτικά κτηνοτροφών είναι υποχρεωτική δια τους αντιπροσώπους φαρμακευτικών προϊόντων, φαρμακαποθηκαρίους και τους φαρμακοποιούς. Η πώλησις των ανωτέρω ειδών ενεργείται μόνον δια Φαρμακείων. Άρθρ.16.-Αι εν τη διατιμήσει αναγραφόμεναι τιμαί χονδρικής πωλήσεως δια τα αποκλειστικής κτηνιατρικής χρήσεως φάρμακα, ιδιοσκευάσματα, βιολογικά προϊόντα και ενισχυτικά κτηνοτροφών είναι αι ανώτεραι τιμαί εις τας οποίας οι εργοστασιάρχαι, αντιπρόσωποι φαρμακευτικών ειδών και φαρμακαποθηκάριοι δύνανται να πωλώσι ταύτα εις τους Φαρμακοποιούς. Οι παρασκευασταί και οι αντιπρόσωποι, πωλούντες τ’ ανωτέρω είδη χονδρικώς προς τους φαρμακαποθηκαρίους υποχρεούνται να παρέχωσιν επί των εν τη διατιμήσει αναγραφομένων τιμών χονδρικής πωλήσεως την φαρμακεμπορικήν έκπτωσιν, ως αύτη υπελογίσθη κατά την κατάρτισιν της διατιμήσεως. Άρθρ.17.-1.Δια Δ/τος, εκδιδομένου τη προτάσει του Υπουργού Γεωργίας καθορίζονται τα Ιδρύματα και Οργανώσεις εις α παρέχεται έκπτωσις επί των τιμών της εκάστοτε εν ισχύϊ διατιμήσεως και το ποσοστόν των εκπτώσεων τούτων. 2.Δια κοινής αποφάσεως των Υπουργών Γεωργίας και Κοινωνικής Προνοίας δύναται να καθορίζηται το ποσοστόν της εκπτώσεως όπερ δύναται να παρέχεται δια των φαρμακοποιών επί πωλουμένων φαρμάκων κοινής χρήσεως ανθρώπων και ζώων, δια την θεραπείαν νοσούντων κτηνών. Άρθρ.18.-Από της ισχύος του παρόντος νόμου δια να τεθούν εις κυκλοφορίαν αποκλειστικής κτηνιατρικής χρήσεως φάρμακα, βιολογικά προϊόντα και ενισχυτικά κτηνοτροφών, πρέπει να έχωσι τύχει αδείας ελευθέρας κυκλοφορίας εφαρμοζομένων και δια ταύτα των αυτών διατάξεων των ισχυουσών δια τα Κτηνιατρικά Φαρμακευτικά ιδιοσκευάσματα (νόμ.822/48). Αδείας ελευθέρας κυκλοφορίας δέον όπως τύχωσιν επίσης και τα ήδη εν κυκλοφορία αποκλειστικής κτηνιατρικής χρήσεως φάρμακα, βιολογικά προϊόντα και ενισχυτικά κτηνοτροφών. Η τιμή χονδρικής και λιανικής πωλήσεως των αποκλειστικής κτηνιατρικής χρήσεως φαρμάκων, ιδιοσκευασμάτων, βιολογικών προϊόντων και ενισχυτικών κτηνοτροφών δέον ν’ αναγράφεται εις την εκδιδομένην απόφασιν την εγκρίνουσαν την ελευθέραν κυκλοφορίαν αυτών, υπό του Υπουργού Γεωργίας, κατά τας διατάξεις του νόμ. 922/48 ως και επί του εμβαλλαγίου αυτών. Άρθρ.2.-Η τιμή των αποκλειστικής Κτηνιατρικής χρήσεως φαρμάκων, ιδιοσκευασμάτων, βιολογικών προϊόντων και ενισχυτικών κτηνοτροφών ως και η αμοιβή των φαρμακοτεχνικών εργασιών καθορίζεται εν τη εκάστοτε ισχυούση διατιμήσει, ήτις εκδίδεται υπό του Υπουργείου Γεωργίας κατά τα κατωτέρω καθοριζόμενα. Άρθρ.19.-Η επιτροπή δύναται να προβαίνη αυτεπαγγέλτως ή οσάκις καλείται προς τούτο υπό του       Υπουργού      Γεωργίας     εις      την (Μετά την σελ. 606,02) Σελ. 606,03 17.Θ.ε.3 Κτηνιατρικά Ιδιοσκευάσματα γενικήν ή μερικήν αναθεώρησιν της διατιμήσεως. Η Επιτροπή προβαίνει οίκοθεν εις την μείωσιν της χονδρικής και λιανικής τιμής αποκλειστικής κτηνιατρικής χρήσεως φαρμάκων, ιδιοσκευασμάτων, βιολογικών προϊόντων και ενισχυτικών κτηνοτροφών, εφ όσον εκ των χορηγουμένων αδειών εκτελωνισμού, δια τα εκ του εξωτερικού εισαγόμενα είδη, ήθελε διαπιστωθή μείωσις της τιμής τούτων. Άρθρ20.-Κατ’ εκείνων οίτινες: α)Θέτουν εις κυκλοφορίαν αποκλειστικής κτηνιατρικής χρήσεως φάρμακα, ιδιοσκευάσματα, βιολογικά προϊόντα και ενισχυτικά κτηνοτροφών άνευ προηγουμένου καθορισμού της χονδρικής και λιανικής τιμής αυτών κατά τας διατάξεις του παρόντος νόμου ή άνευ αδείας ελευθέρας κυκλοφορίας χορηγουμένης κατά τας διατάξεις του Νόμ. 822/1948 περί κτηνιατρικών φαρμακευτικών ιδιοσκευασμάτων. β)Πωλούν ως άνω είδη νοθευμένης συστάσεως ή ήσσονος ή μείζονος περιεκτικότητος της συνθέσεως, δι’ ην εξεδόθη η άδεια κυκλοφορίας. γ)Πωλούν τα ως άνω είδη εις τιμάς ανωτέρας των εν τη διατιμήσει καθοριζομένων. δ)Παραβαίνουν την εν άρθρ. 15 του παρόντος νόμου διάταξιν περί υποχρεωτικής πωλήσεως των ανωτέρω ειδών δια των φαρμακείων μόνον, επιβάλλεται δι’ αποφάσεως του Υπουργού Γεωργίας, μετά γνωμοδότησιν της Επιτροπής δατιμήσεως πρόστιμον από 2.000-30.000 δραχμάς. Η κατά τ’ ανωτέρω απόφασις, συνιστώσα τίτλον εκ των εν άρθρ. 2 περ.α΄ του νόμου περί εισπράξεως δημοσίων εσόδων οριζομένων εκτελείται διοικητικώς και το επιβληθέν πρόστιμον εισπράττεται υπέρ του Δημοσίου, συμφώνως ταις διατάξεσι του Νόμου περί εισπράξεως Δημοσίων εσόδων. Σελ. 606,04 Άρθρ.21.-Κατά των υποβαλόντων ανακριβή στοιχεία εις την Επιτροπήν διατιμήσεως επιβάλλεται δι’ αποφάσεως του Υπουργού Γεωργίας μετά γνωμάτευσιν της Επιτροπής διατιμήσεως μετά κλήσιν προς εμφάνισιν ενώπιον αυτής των ενδιαφερομένων και ακρόασιν τούτων, πρόστιμον από 2.000-50.000 δραχμάς. Η κατά τ’ ανωτέρω απόφασις συνιστώσα τίτλον εκ των εν άρθρ. 2 περ.α΄ του νόμου περί εισπράξεως Δημοσίων εσόδων οριζομένων, εκτελείται διοικητικώς και το επιβληθέν πρόστιμον εισπράττεται υπέρ του Δημοσίου, συμφώνως ταις διατάξεσι του Νόμου περί εισπράξεως δημοσίων εσόδων. Εις την περίπτωσιν υποβολής ανακριβών στοιχείων εις την Επιτροπήν δια την διατίμησιν φαρμάκου τινός ή ιδιοσκευάσματος ή βιολογικού προϊόντος ή ενισχυτικών κτηνοτροφών αποκλειστικής κτηνιατρικής χρήσεως, η Επιτροπή ή προβαίνει εις τον καθορισμόν χονδρικής και λιανικής τιμής πωλήσεως εάν κρίνη ότι εκ των στοιχείων τα οποία έχει υπ’ όψιν της δύναται να πράξη τούτο ή εν αδυναμία δεν προβαίνει εις την διατίμησιν αυτού, απαγορευομένης της κυκλοφορίας των μη διατιμηθέντων τοιούτων. Άρθρ.22.-Πάσα λεπτομέρεια σχετική με την εκτέλεσιν του παρόντος ρυθμίζεται δια Δ/των εκδιδομένων προτάσει του επί της Γεωργίας Υπουργού. Κτηνιατρικά Ιδιοσκευάσματα 17.Θ.ε.3 Άρθρ.3.-1.Η διατίμησις των εν τω άρθρ.2 ειδών και εργασιών καταρτίζεται υπό Επιτροπής εδρευούσης εν τω Υπουργείω Γεωργίας και αποτελουμένης: α)εκ του Διευθυντού της Κτηνιατρικής Υπηρεσίας του Υπουργείου Γεωργίας, ως Προέδρου και β)εκ του Διευθυντού του Κτηνιατρικού Μικροβιολογικού Ινστιτούτου του Υπουργείου Γεωργίας, γ)εκ του Διευθυντού του Μικροβιολογικού Εργαστηρίου Αφθώδους πυρετού του Υπουργείου Γεωργίας, δ)εκ του προϊσταμένου του Τμήματος Λοιμωδών και Παρασιτικών Νοσημάτων της Δ/νσεως Κτηνιατρικής του Υπουργείου Γεωργίας, ε)εκ του προϊσταμένου του Τμήματος Κτηνιατρικής Περιθάλψεως της Δ/νσεως Κτηνιατρικής του Υπουργείου Γεωργίας, ς)εξ ενός υπαλλήλου της Γενικής Δ/νσεως του Υπουργείου Εμπορίου ειδικού επί κοστολογήσεως φαρμάκων, επί βαθμώ τουλάχιστον Τμηματάρχου, οριζομένου υπό του οικείου Υπουργού, ζ)εξ ενός υπαλλήλου του Υπουργείου Κοινωνικής Προνοίας ειδικού επί κοστολογήσεως φαρμάκων επί βαθμώ τουλάχιστον Τμηματάρχου, οριζομένου υπό του οικείου Υπουργού, η)εξ ενός Φαρμακοποιού οριζομένου, μετά του αναπληρωτού του υπό του Υπουργού Γεωργίας μετά πρότασιν του Πανελληνίου Φαρμακευτικού Συλλόγου, θ)εξ ενός αντιπροσώπου μέλους του Εμπορικού και Βιομηχανικού Επιμελητηρίου Αθηνών, οριζομένου μετά του αναπληρωτού του υπό του Προέδρου του Επιμελητηρίου, ως μελών. 2)Τον Πρόεδρον και τα λοιπά εκ Δημοσίων Υπαλλήλων μέλη της Επιτροπής αναπληρούσιν εν τη ως άνω Επιτροπή οι κατά νόμον αναπληρωταί αυτών, τα δε υπό στοιχ. η και θ μέλη αναπληρούνται υπό των ως αναπληρωτών αυτών ορισθέντων προσώπων. 3.Της Επιτροπής προεδρεύει ο Διευθυντής Κτηνιατρικής Υπηρεσίας του Υπουργείου Γεωργίας ή ο νόμιμος αυτού αναπληρωτής. 4.Γραμματεύς της Επιτροπής ορίζεται δι’ αποφάσεως του Υπουργού Γεωργίας Διοικητικός Υπάλληλος εκ των Υπηρετούντων παρά τη Δ/νσει Κτηνιατρικής του Υπουργείου Γεωργίας επί 7ω ή 6ω βαθμώ. Δια της αυτής αποφάσεως του Υπουργού Γεωργίας ορίζεται και αναπληρωτής αυτού. 5.Η Επιτροπή συνέρχεται κατόπιν προσκλήσεως των μελών αυτής υπό του Προέδρου. Αύτη θεωρείται ευρισκομένη εν απαρτία, εφ’ όσον ο αριθμός των παρόντων μελών είναι μείζων των απόντων αποφασίζει δε κατά πλειοψηφίαν, νικώσης εν ισοψηφία της ψήφου του Προέδρου. Άρθρ.4.-1.Η Επιτροπή καθίσταται αρμοδία: α)ίνα καταρτίζη την λιανικήν τιμήν πωλήσεως των αποκλειστικώς κτηνιατρικής χρήσεως φαρμάκων, ιδιοσκευασμάτων, βιολογικών προϊόντων και ενισχυτικών κτηνοτροφών, β)ίνα καθορίζη την τιμήν χονδρικής πωλήσεως των αυτών ως άνω ειδών, γ)ίνα προσδιορίζη το ύψος της αμοιβής των φαρμακοτεχνικών εργασιών, δ)ίνα γνωμοδοτή επί παντός ετέρου ζητήματος σχέσιν έχοντος με την κατά τας διατάξεις του παρόντος ασκουμένην υπ’ αυτής αρμοδιότητα. 2.Η αυτή Επιτροπή αποφαίνεται επί της σκοπιμότητος εξαιρέσεώς τινος εκ των αποκλειστικής κτηνιατρικής χρήσεως φαρμάκων ιδιοσκευασμάτων, βιολογικών προϊόντων ή ενισχυτικών κτηνοτροφών, εκ της διατιμήσεως και καθορίζει εν τη περιπτώσει ταύτη ανώτατον όριον ποσοστού θεμιτού κέρδους. Άρθρ.5.-Α.Η τιμή χονδρικής πωλήσεως των φαρμάκων, ιδιοσκευασμάτων, βιολογικών προϊόντων, ενισχυτικών κτηνοτροφών, αποκλειστικής κτηνιατρικής χρήσεως διαμορφούται ως εξής: 1.Δια τα εκ τούτων εν Ελλάδι παρασκευαζόμενα. Δια την διαμόρφωσιν της βασικής τιμής χονδρικής πωλήσεως προστίθεται: α)η αξία των πρώτων υλών β)η αξία των υλικών συσκευασίας γ)τα έξοδα βιομηχανοποιήσεως, διαδόσεως και γενικά έξοδα. δ)Το αναλογούν βιομηχανικόν κέρδος ε)αι αναλογούσαι αποσβέσεις και τόκοι παραγωγικών δανείων ς)η ανάλογος Φαρμακεμπορική έκπτωσις. Η τελική τιμή χονδρικής πωλήσεως διαμορφούται όταν εις τα εν τω προηγουμένω εδαφίω περιλαμβανόμενα στοιχεία από α έως και ς προσθέσωμεν: 1)τον αναλογούντα Φ.Κ. Εργασιών 2)το αναλογούν ιατρόσημον. Το ιατρόσημον, ο Φ.Κ. Εργασιών και η Φαρμακεμπορική έκπτωσις υπολογίζεται επί της βασικής τιμής χονδρικής πωλήσεως, βάσει του υπό των κειμένων διατάξεων καθοριζομένου ποσοστού. Το βιομηχανικόν κέρδος υπολογίζεται επί του αθροίσματος της αξίας των πρώτων υλών, της αξίας των υλικών συσκευασίας και των εξόδων βιομηχανοποιήσεως διαδόσεως και γενικών εξόδων, εις ποσοστόν οριζόμενον εκ των κειμένων διατάξεων. Τα έξοδα βιομηχανοποιήσεως και αι αποσβέσεις και τόκοι παραγωγικών δανείων υπολογίζονται επί της βασικής χονδρικής τιμής άνευ όμως της Φαρμακεμπορικής Εκπτώσεως και εις ποσοστόν καθοριζόμενον εκ των κειμένων διατάξεων. 2.Δια τα εκ τούτων εκ του εξωτερικού εισαγόμενα έτοιμα προς διάθεσιν εις το εμπόριον. Δια την διαμόρφωσιν της βασικής τιμής χονδρικής πωλήσεως προστίθεται: α)η τιμολογιακή αξία αυτών τσίφ, προκύπτουσα εξ επισήμως τεθεωρημένου υπό του Εμπορικού Επιμελητηρίου του τόπου προελεύσεως τιμολογίου. β)οι κατά την εισαγωγήν καταβαλλόμενοι δασμοί και λοιποί συμπαρομαρτούντες φόροι, τέλη και δικαιώματα γ)τα έξοδα εκτελωνισμού δ)τα έξοδα Τραπέζης και Επιμελητηρίου. ε)Το αναλογούν εμπορικόν κέρδος του αντιπροσώπου. (Μετά τη σελ. 606) Σελ. 606,01 17.Θ.ε.3 Κτηνιατρικά Ιδιοσκευάσματα Η τελική τιμή χονδρικής πωλήσεως διαμορφούται όταν εις τα εν τω προηγουμένω εδαφίω στοιχεία προσθέσωμεν το αναλογούν ιατρόσημον. 3.Δια τα εκ τούτων προελεύσεως αλλοδαπής αλλ’ εν Ελλάδι συσκευαζόμενα. Δια την διαμόρφωσιν της βασικής τιμής χονδρικής πωλήσεως προστίθεται: α)η τιμολογιακή αξία αυτών τσίφ, προκύπτουσα εξ επισήμως τεθεωρημένου υπό του Εμπορικού Επιμελητηρίου του τόπου προελεύσεως τιμολογίου. β)οι κατά την εισαγωγήν καταβαλλόμενοι δασμοί και λοιποί συμπαρομαρτούντες φόροι, τέλη και δικαιώματα. γ)τα έξοδα εκτελωνισμού δ)τα έξοδα Τραπέζης και Επιμελητηρίου ε)το αναλογούν εμπορικόν κέρδος του αντιπροσώπου ς)η αξία των υλικών συσκευασίας. ζ)η αναλογία γενικών εξόδων, έξοδα συσκευασίας και διαδόσεως. Η τελική τιμή χονδρικής πωλήσεως διαμορφούται όταν εις τα εν τω προηγουμένω εδαφίω στοιχεία προσθέσωμεν το αναλογούν ιατρόσημον. Β.Η τιμή λιανικής πωλήσεως τόσον των εκ του εξωτερικού εισαγομένων ετοίμων προς διάθεσιν εις το εμπόριον αποκλειστικής κτηνιατρικής χρήσεως, φαρμάκων, ιδιοσκευασμάτων, βιολογικών προϊόντων, ενισχυτικών κτηνοτροφών, όσον και των εν Ελλάδι παρασκευαζομένων τοιούτων ειδών, διαμορφούται δια της προσθήκης εις την κατά τα ανωτέρω ορισθείσαν τελικήν τιμήν χονδρικής πωλήσεως του βάσει των κειμένων διατάξεων καθοριζομένου ποσοστού κέρδους του λιανοπωλητού φαρμακοποιού. Άρθρ.6.-Από της ισχύος του παρόντος νόμου, προ της θέσεως εις κυκλοφορίαν αποκλειστικής κτηνιατρικής χρήσεως φαρμάκων, ιδιοσκευασμάτων βιολογικών προϊόντων ή ενισχυτικών κτηνοτροφών ενεργείται η διατίμησις αυτών. Προς τούτο οι ενδιαφερόμενοι αντιπρόσωποι ή παρασκευασταί υποβάλλουν προς το Υπουργείο Γεωργίας Δ/νσιν Κτηνιατρικής σχετικήν αίτησιν και καταθέτωσιν άπαντα τα απαραίτητα στοιχεία τα διαλαμβανόμενα εν τω άρθρ.5 του παρόντος νόμου, δια τον υπό της Επιτροπής καθορισμόν της τιμής χονδρικής και λιανικής πωλήσεως αυτών. Σελ. 606,02 Άρθρ.7.-1.Κατά την πρώτην εφαρμογήν του παρόντος οι αντιπρόσωποι ή παρασκευασταί κυκλοφορούντων ήδη εν Ελλάδι αποκλειστικής κτηνιατρικής χρήσεως φαρμάκων, ιδιοσκευασμάτων, βιολογικών προϊόντων ή ενισχυτικών κτηνοτροφών υποχρεούνται όπως, εντός προθεσμίας δύο μηνών από της θέσεως εν ισχύϊ του παρόντος νόμου, δι’ αιτήσεώς των απευθυνομένης προς το Υπουργείον Γεωργίας, Διεύθυνσιν Κτηνιατρικής, αιτήσωσι την διατίμησιν των ως άνω ειδών. 2.Οι ειρημένοι υποχρεούνται όπως εκτός της αιτήσεως των καταθέσωσιν εις το Υπουργείον Γεωργίας πάντα τα κατά τον παρόντα νόμον απαραίτητα στοιχεία, δια τον υπό της αρμοδίας κατά το άρθρ.3 Επιτροπής καταρτισμόν της διατιμήσεως αυτών. 3.Παρελθούσης απράκτου της ως άνω προθεσμίας η Επιτροπή διατιμήσεως ή προβαίνει εις τον καθορισμόν τιμής χονδρικής και λιανικής πωλήσεως τούτων κρίνουσα εκ των όσων έχει υπ’ όψιν της στοιχείων ή εν αδυναμία δεν προβαίνει παντάπασιν εις την διατίμησιν αυτών απαγορευομένης της κυκλοφορίας των μη διατιμηθέντων τοιούτων. Άρθρ.8.-Τα στοιχεία τα διαλαμβανόμενα εν άρθρ.5 του παρόντος νόμου επιδίδονται εις τον Γραμματέα της Επιτροπής επί αποδείξει παραλαβής και καταχωρούνται εις ειδικόν πρωτόκολλον. Η Επιτροπή δύναται να λάβει υπ’ όψιν αυτής και έτερα στοιχεία κατά την κρίσιν αυτής, πλην των υποβληθέντων υπό των ενδιαφερομένων.

[Source: greek_legal_code_raptarchis | Tokens: 15108]